Jelasin soal Heather Locklear  dalam bahasa melayu dong

Heather Deen Locklear (lahir 25 September 1961) ialah seorang pelakon wanita Amerika Syarikat. Beliau paling dikenali menerusi wataknya sebagai Amanda Woodward dalam Melrose Place (1993–99), yang mana beliau menerima pencalonan Anugerah Golden Globe sebanyak empat kali berturut-turut untuk Pelakon Wanita Terbaik – Siri Drama Televisyen. Beliau juga dikenali melalui watak sebagai Sammy Jo Carrington dalam Dynasty dari 1981 hingga 1989, peranan televisyen terbesar pertamanya, yang bermula sebagai kolaborator lama bersama penerbit Aaron Spelling. Peranan televisyen terkenal lain termasuk Officer Stacy Sheridan dalam T. J. Hooker (1982–86) dan Caitlin Moore dalam Spin City (1999–2002), yang mana beliau menerima dua pencalonan Golden Globe, kali ini untuk Pelakon Wanita Terbaik – Siri TV Muzikal atau Komedi. Beliau memegang watak berulang dalam sitkom TV Land Hot in Cleveland dan watak utama dalam siri drama komedi TNT, Franklin & Bash pada tahun 2013. Filem-filem lakonan Locklear termasuk Firestarter (1984), Money Talks (1997), Looney Tunes: Back in Action (2003) dan The Perfect Man (2005).